Diari Oficial de la Generalitat Valenciana


Sumari del DOGV 8049, del 26-05-2017 (2017/3916)

Notificació de la sentència dictada en el procediment de guarda i custòdia número 1257/2016.
--------------------------------------------------------------------------------------------

### Dades del document

Número de DOGV
:   8049

Data del DOGV
:   26-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3916


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1257/2016. [2017/3916]  
Judici: família, guarda, custòdia o aliments de fills menors no matrimonials no consensuats número 001257/2016.  
Part demandant: Jennifer Estefan Abata Carrera.  
Part demandada: Luis Aníbal Tipan Ati i Ministeri Fiscal, referència número 1725/2017.  
Sobre: guarda, custòdia o aliments de fills menors no matrimonials no consensuats.  
  
En el judici a què es fa referència s??ha dictat la resolució que, literalment, és com segueix:  
  
«Dispositiva  
Estime la demanda plantejada per Jennifer Estefan Abata Carrera, representada per la procuradora dels tribunals, Teresa Giménez Zaragoza i assistida del lletrat Ángel Barrios Sanchís, contra Luis Aníbal Tipan Ati, declarat en rebel·lia com a resultat de la seua incompareixença en aquestes actuacions, i en què ha sigut part el Ministeri Fiscal, sobre guarda, custòdia, habitatge i aliments de fill menor, i dispose les mesures definitives següents derivades del cessament de la convivència entre les parts:  
1. L'atribució de l'exercici exclusiu de la pàtria potestat sobre la filla menor, J. A., a la mare, Jennifer Estefan Abata Carrera.  
2. Atribuïsc la guarda i custòdia de la filla menor a la mare, Jennifer Estefan Abata Carrera.  
3. No fixe un sistema de visites paternofilial, sense perjudici que el progenitor rebel, Luis Aníbal Tipan Ati, puga sol·licitar-lo en el procediment adequat en benefici de la menor.  
4. Atribuïsc l'ús i gaudi del domicili en què es va desenvolupar la convivència familiar, siti a València, carrer de Felip Rinaldi, 25, 4, 12, a la mare, Jennifer Estefan Abata Carrera, en companyia de la filla menor la qual queda sota la seua custòdia.  
5. Luis Aníbal Tipan Ati contribuirà com a prestació per aliments per a la filla menor abonant a la mare, Jennifer Estefan Abata Carrera, en el compte bancari que aquesta designe, per mesos anticipats i dins dels cinc primers dies de cada mes, la quantitat mensual de 150 euros, suma pecuniària que serà anualment actualitzada en relació amb l'índex de preus de consum, juntament amb la meitat de les despeses de caràcter extraordinari de la menor.  
Tot això sense fer una especial condemna a les costes d'aquest procediment.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, s'ha d'anotar al llibre corresponent, i porteu-ne un testimoniatge a les actuacions originals, notifiqueu-la a les parts i feu-los saber que, contra aquesta sentència, hi podran interposar en aquest jutjat un recurs d'apel·lació dins dels 20 dies següents al que es notifique, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.  
Publicació. La sentència anterior ha sigut llegida i publicada pel jutge que la va dictar, de forma legal i el mateix dia de la seua data.»  
  
Atés que es desconeix el domicili o la residència actuals de la part demandada, per la resolució de 3 de maig de 2017, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació.  
  
València, 3 de maig de 2017.- La lletrada de l'Administració de justícia: Vicenta María Casañ Arandiga.